cyanic-selkie/wikianc huggingface dataset:
Καϊκαούσης Α΄
Κατάκτηση της Σινώπης
Το μεγαλύτερο κατόρθωμα του Καϊκαούσης Α΄ ήταν ότι κέρδισε τη Σινώπη στη Μαύρη Θάλασσα. Φυλές Τουρκομάνων συνέλαβαν τον αυτοκράτορα Αλέξιο Α΄ Μεγάλο Κομνηνό σε ένα κυνήγι και τον παρέδωσαν στον σουλτάνο. Ο Καϊκαούσης Α΄ διαπραγματεύτηκε την ελευθερία του, ζήτησε τη Σινώπη και την υποταγή της ανατολικής Αυτοκρατορίας της Τραπεζούντας· ο Αλέξιος Α΄ το δέχτηκε. Έτσι οι Σελτζούκοι κέρδισαν άλλο ένα μεγάλο λιμάνι, δημιουργώντας ένα ισχυρό κράτος ανάμεσα στην Αυτοκρατορία της Νίκαιας και την Αυτοκρατορία της Τραπεζούντας. Η παραχώρηση υπογράφηκε την Κυριακή 2 Νοεμβρίου 1214 από τον σουλτάνο και τον Μέγα Κομνηνό· ο Αλέξιος Α΄ παρέμεινε μερικές ημέρες και στη συνέχεια επέστρεψε στην Τραπεζούντα. Μετά τη μεταφορά, οι Ευρωπαίοι και οι Βυζαντινοί συνέχισαν το εμπόριο με τη Σινώπη· ο Καϊκαούσης Α΄ όρισε έναν Αρμένιο, τον Ραίς Χετούμ, να κυβερνήσει τον μεικτό Ελληνικό και Τουρκικό πληθυσμό. Οι εκκλησίες της Σινώπης μετατράπηκαν σε τζαμιά με διαταγή του Καϊκαούσης Α΄. Ο σουλτάνος επισκεύασε τα τείχη της πόλης από τον Απρίλιο μέχρι τον Σεπτέμβριο του 1215, υπό την επίβλεψη του Έλληνα αρχιτέκτονα Σεβαστού με οικονομική συμβολή 15 εμιράτων. Το έργο απομνημονεύεται με μια δίγλωσση Ελληνική και Αραβική επιγραφή σε έναν πύργο κοντά στη δυτική πύλη.
Ιστορικές γνώμες
Ο συγγραφέας Ρουστάμ Σουκούροφ γράφει ότι ο Καϊκαούσης και ο αδελφός του Καϊκοβάδης έζησαν πολλά χρόνια στην Κωνσταντινούπολη μαζί με τον πατέρα τους, απέκτησαν διπλή πίστη χριστιανική και Ισλαμική και διπλή εθνότητα Ελληνική και Τουρκική. Ο Καϊκαούσης Α΄ οικοδόμησε έναν Μεντρεσέ στην Άγκυρα (1214) και έναν στη Σεβάστεια (1217), το τελευταίο περιείχε νοσοκομείο και ιατρική σχολή. Το μαυσωλείο του σουλτάνου οικοδομήθηκε κάτω από έναν κωνικό θόλο, στην πρόσοψη βρίσκεται ένα ποίημα γραμμένο από τον σουλτάνο με μπλε καλλιγραφικούς τίτλους.
Πηγές
Κατηγορία:Σελτζούκοι Τούρκοι Κατηγορία:Σουλτάνοι του Ρουμ
Σχέσεις Κύπρου και Σερβίας
Οι σχέσεις Κύπρου και Σερβίας θεωρούνται ισχυρές, λόγω των κοινών Ευρωπαϊκών πολιτικών και την θέση της Ορθοδοξίας ως κύρια θρησκεία. Η Κύπρος υποστήριζε τη Σερβία στις προσπάθειές της να ενταχθεί στην Ευρωπαϊκή Ένωση. Ομοίως, η Σερβία υποστηρίζει μια ενωμένη Κύπρο μετά την τουρκική εισβολή το 1974 και υποστηρίζει μια βιώσιμη λύση για το Κυπριακό ζήτημα.
Σήμερα, η Σερβία και η Κύπρος συνεργάζονται στην εξωτερική πολιτική, την οικονομία, σε στρατιωτικά θέματα και τον πολιτισμό.
Ανεξαρτησία του Κοσσυφοπεδίου
Η Κύπρος είναι ένα από τα πέντε μέλη της Ευρωπαϊκής Ένωσης που δεν αναγνωρίζουν την ανεξαρτησία του Κοσσυφοπεδίου. Κατά τη διάρκεια της προεδρίας της ΕΕ η Κύπρος δεν άλλαξε την πολιτική της προς το Κοσσυφοπέδιο και συνέχισε να υποστηρίζει τη Σερβία στην πορεία για την Ευρωπαϊκή ολοκλήρωση της. Ο Υπουργός Εμπορίου εκτιμά ότι η Σερβία πρέπει να πάρει περισσότερο χρόνο για την εκπλήρωση των προϋποθέσεων του Ευρωπαϊκού Συμβουλίου και της Επιτροπής για την έναρξη των ενταξιακών διαπραγματεύσεων. Αν πληρούνται οι προϋποθέσεις αυτές η Κύπρος θα συνεχίσει να στηρίζει τη Σερβία.
Ένταξη της Σερβίας στην Ευρωπαϊκή Ένωση
Η Κύπρος υποστήριζε το Υπουργείο Εξωτερικών στο Βελιγράδι ώστε να αρχίσει συνομιλίες για την προσχώρηση στην ΕΕ από τον Δεκέμβριο του 2012. Σε μια επίσημη επίσκεψη στο Βελιγράδι, η Υπουργός Εξωτερικών της Κύπρου Ερατώ Κοζάκου Μαρκουλλή υπογράμμισε ότι προτεραιότητα της κυπριακής προεδρίας είναι η διεύρυνση της ένωσης, συμπεριλαμβανομένης και της περιοχής των Δυτικών Βαλκανίων και τη Σερβία.
Εκκλησία
Η Κυπριακή Ορθόδοξη Εκκλησία έχει άριστες σχέσεις με τη Σερβική Ορθόδοξη Εκκλησία, συμπεριλαμβανομένης της απόκτησης και παράδοσης ανθρωπιστικής βοήθειας προς τη Σερβία κατά τη διάρκεια των πολέμων. Ωστόσο οι σχέσεις αυτές έχουν επεκταθεί και στο σερβικό κράτος. Όσον αφορά το τελευταίο, η Εκκλησία της Κύπρου έχει υποστηρίξει τις "σερβικές θέσεις ακόμη και για το θέμα της απόσχισης του Μαυροβουνίου από την Ομοσπονδία",, καθώς και τη θέση της Σερβίας για το Κοσσυφοπέδιο. Ομοίως, η Σερβική Ορθόδοξη Εκκλησία έχει στηρίξει τις κυπριακές εθνικές θέσεις για την Κύπρο. Όπως και οι άλλες ορθόδοξες εκκλησίες, η Εκκλησία της Κύπρου δεν αναγνωρίζει την αυτοαποκαλούμενης αυτοκεφαλία της Σλαβομακεδονικής Ορθόδοξης Εκκλησίας και την θεωρεί μέρος της Σερβικής Ορθόδοξης Εκκλησίας.
Οικονομική συνεργασία
Κάθε χρόνο, ο Κυπροσερβικός Επιχειρηματικός Σύνδεσμος διεξάγει φόρουμ στη Λευκωσία και το Βελιγράδι. Ο κύριος στόχος του Συλλόγου είναι να παρέχει αποτελεσματική και πρακτική βοήθεια με συμμετοχή και ενίσχυση των οικονομικών και εμπορικών σχέσεων μεταξύ της Κύπρου και της Σερβίας. Ένας άλλος σκοπός του Συλλόγου είναι η διοργάνωση διαφόρων εκδηλώσεων όπως συνέδρια και σεμινάρια στην Κύπρο και Σερβία, όπου επιχειρηματικές αντιπροσωπείες από τις δύο χώρες μπορούν να παρακολουθούν και να ενημερώνονται σχετικά με τις υφιστάμενες επιχειρηματικές ευκαιρίες από ιδιώτες.
Παραπομπές
Κατηγορία:Διμερείς σχέσεις της Κύπρου Κατηγορία:Διμερείς σχέσεις της Σερβίας Κατηγορία:Σχέσεις Κύπρου-Σερβίας
Πόρτες Αχαΐας
Οι Πόρτες είναι χωριό της Αχαΐας, ευρισκόμενο σε μια ημιορεινή περιοχή στις πλαγιές του όρους Σκόλλις, κοντά στα νοτιοδυτικά όρια του νομού. Σύμφωνα με το Πρόγραμμα Καλλικράτης από την 1η Ιανουαρίου του 2011 ανήκει στο νεοπαγή Δήμο Δυτικής Αχαΐας, ενώ την περίοδο 1997-2010, βάσει του Σχεδίου Καποδίστριας, ανήκε στον πρώην Δήμο Ωλενίας. Εγγύς του είναι τα χωριά Σαντομέρι και Βελιτσές από την πλευρά της Αχαΐας και η Βάλμη από την Ηλεία ενώ κοντά στο χωριό βρίσκεται και η τεχνητή λίμνη Πηνειού.
Ιστορία
Νότια του οικισμού των Πορτών έχει βρεθεί και ανασκαφτεί μυκηναϊκό νεκροταφείο. Στην περιοχή διασώζονται σήμερα τα ερείπια κάστρου, χτισμένο το 14ο αιώνα από Φράγκους του Πριγκιπάτου της Αχαΐας, που περιλάμβανε οχυρωμένο μεσαιωνικό οικισμό.
Η περιοχή του χωριού εμφανίζεται ως τιμάριο στα 1391. Το χωριό αναφέρεται για πρώτη φορά το 1461 σε κατάστιχο, που βρίσκεται στη βιβλιοθήκη της Σόφιας της Βουλγαρίας, όπου εμφανίζεται να έχει 82 κατοίκους. Εμφανίζεται επίσης στην ενετική απογραφή του 1689 να έχει 112 κάτοικους, αλλά και σε κατάσταση χωριών του 1697. Το 1700, σύμφωνα με την ενετική απογραφή του Φραντσέσκο Γκριμάνι, στις Πόρτες ζούσαν 59 οικογένειες.
Στα 1885 αναφέρεται ότι ο οικισμός απείχε τότε τεσσερισήμισι ώρες δρόμο από την Κάτω Αχαΐα, την έδρα του τότε Δήμου Δύμης.
Με το ΦΕΚ 256Α της 28/08/1912 συστήνεται η κοινότητα Πορτών. Αργότερα, η πρώτη ονομασία του οικισμού Πόρταις διορθώνεται σε Πόρται στις 16/10/1940.
Δημογραφική εξέλιξη
Ενδεικτικά, η πρόσφατη δημογραφική εξέλιξη του οικισμού σύμφωνα με τις εθνικές απογραφές είναι η εξής:
Λοιπά στοιχεία
Από το όνομα του χωριού έχει ονομαστεί μια κορυφή του όρους Σκόλλις ως "Πορταϊκό βουνό", ενώ με την ονομασία "Πορτοβούνι" καλείται ολόκληρο το βουνό της Σκόλλιδος -από τους κατοίκους του χωριού κυρίως. Στην περιοχή υπάρχει το αναρριχητικό πεδίο του όρους Σκόλλις. Κύρια δραστηριότητα των κατοίκων του χωριού είναι η κτηνοτροφία και η γεωργία.
Νικόλαος Γ΄ της Οπάβα
Ο Νικόλαος Γ΄, τσεχ. Mikuláš III. (π. 1339 - 9 Ιουλίου 1394) από τον Οίκο των Πρεμυσλιδών ήταν δούκας της Οπάβα (1367-77) και δούκας τού Γκλουμπτσύτσε (1377-94).
Βιογραφία
Ήταν ο δευτερότοκος γιος τού Νικολάου Β΄ δούκα της Οπάβα και της Χέντβιχ των Πιαστ-Σιλεσίας, κόρης τού Κορράδου Α΄ δούκα της Ολεσνίτσα/Ελς. Ήταν ο μόνος γιος του από τον δεύτερο γάμο του.
Το 1365 διαδέχθηκε τον πατέρα του μαζί με τους αδελφούς του. Στην αρχή κυβέρνησαν από κοινού· το 1367 διαίρεσαν την κτήση: ο πρωτότοκος Ιωάννης Α΄ (από τον 1ο γάμο) έλαβε το Ράτσιμπορς (και τη συγκυβέρνηση στην Οπάβα), ενώ οι υπόλοιποι, ο Νικόλαος Γ΄, ο Βεντσέσλαος Α΄ και ο Πρέμυσλ Α΄ συνέχισαν να κυβερνούν μαζί. Το 1377 μοίρασαν την Οπάβα και ο Ιωάννης Α΄ έλαβε το Κρνοβ, ο Νικόλαος Γ΄ απέσπασε το Γκλουμπτσύτσε, ενώ οι Βεντσέσλαος Α΄ και Πρέμυσλ Α΄ το υπόλοιπο της Οπάβα.
To 1381 απεβίωσε ο Βέντσεσλας Β΄ και το μερίδιό του κληρονόμησε ο Πρέμυσλ Α΄. Ο Νικόλαος Γ΄ είχε συνεχώς οικονομικές δυσκολίες και τελικά υποθήκευσε τις περιοχές του Γκλουμπτσύτσε, Ζλάτε Χόρυ, κ.ά. στον θείο του Κορράδο Β΄ δούκα της Λέγκνιτσα/Ελς. Το 1394 απεβίωσε άγαμος και τον κληρονόμησε ο Πρέμυσλ Α΄, που κατάφερε να αποπληρώσει το χρέος και να ανακτήσει το μερίδιο αυτό τού δουκάτου.
Πηγές
Κατηγορία:Οίκος των Πρεμυσλιδών
Κύπελλο Β΄ κατηγορίας πετοσφαίρισης γυναικών Κύπρου 2009-10
Το Κύπελλο Β΄ κατηγορίας 2009-10 ήταν η 4η έκδοση του Κυπέλλου Β΄ κατηγορίας Κύπρου. Συμμετείχαν οι εφτά ομάδες της Β΄ κατηγορία 2009-10. Νικήτρια ήταν η ΑΠΕΝ Αγίου Αθανασίου για 1η φορά στην ιστορία της.
Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.
Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. 1 Ο Άρης Πολεμίου είχε καλύτερο συντελεστή πόντων (195 έναντι 192 του Μαραθώνα).
Τελικός
Στον τελικό προκρίθηκαν η ΑΠΕΝ Αγίου Αθανασίου και ο Άρης Πολεμίου. Το παιχνίδι διεξήχθη στις 9 Μαρτίου 2010 στην Κλειστή Αίθουσα Αφροδίτη στην Πάφο. Νικήτρια ήταν η ΑΠΕΝ Αγίου Αθανασίου με σκορ 3-0 σετ (25-18, 25-12, 25-22).
Πηγές
Κατηγορία:Κύπελλο Β΄ κατηγορίας Κύπρου (πετοσφαίριση γυναικών) Κατηγορία:Πετοσφαίριση το 2009 Κατηγορία:Πετοσφαίριση το 2010
Εκκλησία του Αγίου Λεονάρδου (Λιπνίτσα Μουροβάνα)
Η Εκκλησία του Αγίου Λεονάρδου είναι γοτθική, ξύλινη εκκλησία του 15ου αιώνα στο χωριό Λιπνίτσα Μουροβάνα, η οποία μαζί με διάφορες εκκλησίες έχει χαρακτηριστεί ως μέρος των ξύλινων εκκλησιών της νότιας Ελάσσονος Πολωνίας από την UNESCO.
Ιστορία
Η εκκλησία βρίσκεται δίπλα στον ποταμό Ουσβίτσα (Uszwica), πέρα από το πρώην ανάχωμα στη Λιπνίτσα Μουροβάνα. Η εκκλησία χτίστηκε πιθανότατα στα τέλη του 15ου αιώνα, στη θέση μιας πρώην εκκλησίας. Σύμφωνα με την παράδοση της πόλης, ο ναός χτίστηκε το 1143 ή το 1203 - αυτή η χρονολογία φαίνεται στον βορειοανατολικό τοίχο του ιερού - στη θέση ενός πρώην παγανιστικού ναού.
Η εκκλησία βρίσκεται σήμερα σε μια σχεδόν ανέγγιχτη κατασκευή και ανήκει στις πιο αξιόλογες ξύλινες γοτθικές εκκλησίες στην Πολωνία. Η εκκλησία είναι προσανατολισμένη, χτισμένη από ξύλινο σκελετό. Το ιερό περιβάλλεται από τρία τείχη. Ο κυρίως ναός είναι πλατύτερος, σε σχήμα τετράγωνου. Τον 17ο αιώνα, ο ναός περιβαλλόταν με γραφικό soboty (ξύλινο υπόσκαμα που στηρίζεται σε πεσσούς), κατά την οποία κατασκευάστηκε ένα καμπαναριό. Η στέγη είναι καλυμμένη με ξύλινο πέταυρο, και σύμφωνα με την παράδοση, υπάρχουν μόνο παράθυρα στη νότια πλευρά του ναού, με τις πόρτες εισόδου στα νότια και δυτικά του ναού.
Παραπομπές
Κατηγορία:Μνημεία Παγκόσμιας Κληρονομιάς στην Πολωνία Κατηγορία:Ξύλινες εκκλησίες στην Πολωνία
Σολέτο
Το Σολέτο (ιταλικά: Soleto, γκρίκο: Sulíto/Σουλίτο, λατινικά: Soletum) είναι πόλη και δήμος στην επαρχία Λέτσε, Απουλία, στη νότια Ιταλία. Το 2021 είχε 5.222 κατοίκους. Το Σολέτο είναι ένας από τους δήμους της Γκρέτσια Σαλεντίνα, όπου ομιλείται η κατωιταλική διάλεκτος (γκρίκο).
Στο Σολέτο κατά την αρχαιότητα κατοικούσαν οι Μεσσάπιοι. Το 2003 ανακαλύφθηκε θραύσμα αγγείου (όστρακο) με χάρτη της περιοχής, που χρονολογήθηκε στο 500 π.Χ., όμως η αυθεντικότητά του έχει αμφισβητηθεί. Ελληνόφωνοι πληθυσμοί εγκαταστάθηκαν στην περιοχή κατά το τέλος της αρχαιότητας (3ος-4ος αιώνας μ.Χ.), μεταφέροντας τον ελληνικό και βυζαντινό πολιτισμό. Μετά την κατάκτηση του Σαλέντο από τους Νορμανδούς πέρασε στον οίκο του Ανζού και το Σολέτο ορίστηκε έδρα του κόμη. Το Σολέτο γνώρισε περίοδο πολιτιστικής ακμής τον 14ο και 15ο αιώνα, η οποία διακόπηκε με τη δολοφονία του κόμη του Σολέτο το 1463.
Στο Σολέτο βρίσκεται η ρωμανικού ρυθμού εκκλησία του Αγίου Στεφάνου, με τοιχογραφίες βυζαντινού ρυθμού του 14ου αιώνα, παρόμοιες με τις τοιχογραφίες στο παρεκκλήσι του αγίου Στεφάνου στο Βάστε. Το περίτεχνα διακοσμημένο καμπαναριό του πρώην καθεδρικού του Σολέτο χρονολογείται από το 1397.
Βεντσέσλαος Α΄ της Οπάβα
Βιογραφία
Ήταν ο τρίτος γιος τού Νικολάου Β΄ δούκα τού Ράτσιμπορς & της Οπάβα και της τρίτης συζύγου του Γιούντιτ των Πιαστ-Σιλεσίας, κόρης τού Μπολέσλαφ δούκα τού Νήμοντλιν (γερμαν. Φάλκενμπερκ).
Το 1365 διαδέχθηκε τον πατέρα του με τους αδελφούς του. Ο πρωτότοκος αδελφός Ιωάννης Α΄ (από τον 1ο γάμο τού πατέρα του) ανέλαβε την κηδεμονία των μικρότερων και έγινε δούκας τού Ράτσιμπορς· στην Οπάβα ήταν δούκας μαζί με τους αδελφούς του. Το 1367 διαίρεσαν την Οπάβα. Το 1377 οι ομομήτριοι αδελφοί Βεντσέσλαος Α΄ και Πρέμυσλ Α΄ ενηλικιώθηκαν και έγινε νέα διαίρεση: ο Ιωάννης Α΄ έλαβε το δουκάτο τού Κρνοβ και την κυριότητα τού Μπρούνταλ, το Γκλουμπτσύτσε αποσπάστηκε από την Οπάβα και δόθηκε στον Νικόλαο Γ΄ (από τον 2ο γάμο) και οι Βεντσέσλαος Α΄ και Πρέμυσλ Α΄ έλαβαν το υπόλοιπο της Οπάβα.
Απεβίωσε το 1381 άγαμος σε ηλικία 20 ετών. Ο αδελφός του Πρέμυσλ Α΄ κληρονόμησε το μερίδιό του στην Οπάβα.
Μείζον τραύμα
Μείζον τραύμα είναι κάθε τραυματισμός που μπορεί να προκαλέσει μακροχρόνια αναπηρία ή θάνατο. Οι τραυματισμοί αυτοί μπορούν να προκληθούν στο κεφάλι, στο στήθος, στην κοιλιά και στον σκελετό ως αποτέλεσμα ατυχημάτων, αθλητισμού ή βίας. Το μείζον τραύμα είναι η κύρια αιτία θανάτου και αναπηρίας σε όλο τον κόσμο. Περισσότερα από τα μισά μείζονα τραύματα προκαλούνται από τροχαία ατυχήματα.
Ανάλογα με τη σοβαρότητα του τραυματισμού, η ταχύτητα διαχείρισης και η μεταφορά σε κατάλληλη ιατρική μονάδα (τμήμα επειγόντων περιστατικών) μπορεί να είναι απαραίτητα για την αποφυγή απώλειας ζωής ή άκρων. Η αρχική αξιολόγηση είναι κρίσιμη και περιλαμβάνει φυσική εξέταση και μπορεί επίσης να περιλαμβάνει τη χρήση εργαλείων απεικόνισης για τον ακριβή προσδιορισμό του τύπου του τραυματισμού και τη διαμόρφωση μιας πορείας θεραπείας.
Το 2002, οι ακούσιοι και εκ προθέσεως τραυματισμοί ήταν η πέμπτη και η έβδομη κύρια αιτία θανάτων παγκοσμίως, αντιπροσωπεύοντας το 6,23% και το 2,84% του συνόλου των θανάτων. Για ερευνητικούς σκοπούς, ο ορισμός βασίζεται συχνά σε βαθμολογία σοβαρότητας τραυματισμού (ISS) μεγαλύτερη από 15.
Ταξινόμηση
Οι τραυματισμοί γενικά ταξινομούνται με βάση τη σοβαρότητα, την τοποθεσία της βλάβης ή τον συνδυασμό των δύο. Τα τραύματα μπορούν επίσης να ταξινομηθούν ανά δημογραφική ομάδα, όπως ηλικία ή φύλο, όπως επίσης ανάλογα με τον τύπο της δύναμης που εφαρμόζεται στο σώμα, όπως αμβλύ τραύμα ή διαπεραστικό τραύμα. Για ερευνητικούς σκοπούς, ο τραυματισμός μπορεί να ταξινομηθεί χρησιμοποιώντας τη μήτρα Μπάρελ, η οποία βασίζεται στο ICD-9-CM. Ο σκοπός της μήτρας είναι η διεθνής τυποποίηση της ταξινόμησης του τραύματος. Το μείζον τραύμα μερικές φορές ταξινομείται ανά περιοχή του σώματος. Οι τραυματισμοί που επηρεάζουν το 40% της περιοχής θεωρούνται πολυτραύματα, το 30% της περιοχής κρανιοεγκεφαλικές κακώσεις, το 20% της περιοχής θωρακικά τραύματα, το 10% της περιοχής κοιλιακά τραύματα και το 2% τραύματα άκρων.
Αίτια
Οι τραυματισμοί μπορεί να προκληθούν από οποιονδήποτε συνδυασμό εξωτερικών δυνάμεων που δρουν ενάντια στο σώμα. Οι κύριες αιτίες τραυματικού θανάτου είναι το αμβλύ τραύμα, όπως οι συγκρούσεις με μηχανοκίνητα οχήματα και οι πτώσεις, ακολουθούμενα από διαπεραστικό τραύμα, όπως τραύμα από μαχαίρι ή κολλημένα αντικείμενα.
Για στατιστικούς λόγους, οι τραυματισμοί ταξινομούνται είτε ως ακούσιοι, όπως σύγκρουση με μηχανοκίνητο όχημα, είτε ως εκ προθέσεως, όπως αυτοκτονία. Ο εκ προθέσεως τραυματισμός είναι μια κοινή αιτία τραυμάτων. Το διαπεραστικό τραύμα προκαλείται όταν ένα ξένο σώμα όπως μια σφαίρα ή ένα μαχαίρι εισέρχεται στον ιστό του σώματος, δημιουργώντας μια ανοιχτή πληγή. Ο τραυματισμός από έκρηξη είναι μια περίπλοκη αιτία τραύματος επειδή συνήθως περιλαμβάνει αμβλύ και διαπεραστικό τραύμα και μπορεί επίσης να συνοδεύεται από τραυματισμό εγκαύματος. Το τραύμα μπορεί επίσης να σχετίζεται με μια συγκεκριμένη δραστηριότητα, όπως ένας επαγγελματικός ή αθλητικός τραυματισμός.
Παθοφυσιολογία
Τα συμπτώματα του τραυματισμού μπορεί να εκδηλωθούν με πολλούς διαφορετικούς τρόπους, όπως :
Διάγνωση
Η αρχική εκτίμηση είναι κρίσιμη για τον προσδιορισμό της έκτασης των τραυμάτων, της διαχείρισής τους, και για την αντιμετώπιση άμεσων απειλών για τη ζωή.αριστερά|μικρογραφία|[[Ακτινογραφία προβολής ολόκληρου του σώματος σε περίπτωση μείζονος τραύματος, όπου είναι εμφανείς τα αμφοτερόπλευρα κατάγματα του μηριαίου οστού.]]
Πρέμυσλ Β΄ της Οπάβα
Ο Πρέμυσλ/Πρζέμκο Β΄, τσεχ. Přemysl II. (π. 1424 - 16 Ιουνίου 1478) από τον Οίκο των Πρεμυσλιδών ήταν τιτουλάριος δούκας της Οπάβα (1433-78) και μέλος τού Συλλόγου τού καθεδρικού στο Βρόκλαβ (1466-78).
Μείζον τραύμα
Φυσική εξέταση
Αρχικά πραγματοποιείται μια απλή φυσική εξέταση κατά τη μεταφορά στο νοσοκομείο, ενώ ακολουθεί μια πιο λεπτομερής εξέταση του ασθενούς. Αυτή αποτελείται από συστηματική αξιολόγηση των κοιλιακών, πυελικών και θωρακικών περιοχών, πλήρη έλεγχο της επιφάνειας του σώματος για την ανεύρεση όλων των τραυματισμών και νευρολογική εξέταση. Γενικά, η φυσική εξέταση πραγματοποιείται με συστηματικό τρόπο που πρώτα ελέγχει για τυχόν άμεσες απειλές για τη ζωή του ασθενούς και στη συνέχεια γίνεται μια πιο εις βάθος εξέταση.
Πρέμυσλ Β΄ της Οπάβα
Βιογραφία
Ήταν ο πέμπτος γιος τού Πρέμυσλ Α΄ δούκα της Οπάβα και της τρίτης συζύγου του Ελένα της Βοσνίας.
Μείζον τραύμα
Απεικόνιση
Στα άτομα που εμφανίζουν μείζον τραύμα συνήθως πραγματοποιούνται ακτινογραφίες θώρακα και πυέλου και, ανάλογα με τον μηχανισμό του τραυματισμού και την εμφάνιση, μια εστιασμένη αξιολόγηση με υπερηχογράφημα για τη θεραπεία τραύματος (FAST) για έλεγχο εσωτερικής αιμορραγίας. Για όσους έχουν σχετικά σταθερή αρτηριακή πίεση, καρδιακό ρυθμό και επαρκή οξυγόνωση, πραγματοποιούνται επίσης αξονικές τομογραφίες. Οι αξονικές τομογραφίες ολόκληρου του σώματος βελτιώνουν το ποσοστό επιβίωσης όσων έχουν υποστεί μείζον τραύμα. Στις σαρώσεις αυτές χρησιμοποιούνται ενδοφλέβιες ενέσεις με παράγοντα ραδιοαντίθεσης. Ωστόσο, χωρίς επιβεβαίωση της επαρκούς νεφρικής λειτουργίας, υπάρχουν ανησυχίες για την ενδοφλέβια χορήγηση του σκιαφραφικού, καθώς υπάρχει περίπτωση να προκαλέσει βλάβη στους νεφρούς.
Στις ΗΠΑ, αξονική ή μαγνητική τομογραφία πραγματοποιείται στο 15% των ατόμων με τραύμα σε τμήματα επειγόντων περιστατικών. Όταν η αρτηριακή πίεση είναι χαμηλή ή ο καρδιακός ρυθμός είναι αυξημένος - πιθανόν από αιμορραγία στην κοιλιά - συνιστάται άμεση χειρουργική επέμβαση χωρίς τη χρήση αξονικής τομογραφίας. Οι σύγχρονες αξονικές τομογραφίες 64 τομών μπορούν να αποκλείσουν, με υψηλό βαθμό ακρίβειας, σημαντικούς τραυματισμούς στον αυχένα μετά από αμβλύ τραύμα.
Πρέμυσλ Β΄ της Οπάβα
Βιογραφία
Το 1433 διαδέχθηκε τον πατέρα του με τα αδέλφια του. Επειδή ήταν 11 ετών ο πρωτότοκος αδελφός του Βεντσέσλαος Β΄ ανέλαβε την κηδεμονία των μικρότερων αδελφών του. Ο δευτερότοκος αδελφός Νικόλαος Δ΄ (από τον 1ο γάμο τού πατέρα του), ήδη ενήλικος, έγινε κύριος τού Ζλάτε Χόρυ. Οι άλλοι αδελφοί ήταν οι Γουλιέλμος, Ερνέστος (από τον 2ο γάμο) και Πρέμυσλ Β΄. Ο πατέρας τους είχε ορίσει με τη διαθήκη του να μη διαιρεθεί το δουκάτο, όμως το 1435 το μοίρασαν: ο Πρέμυσλ Β΄ επρόκειτο να ακολουθήσει εκκλησιαστική σταδιοδρομία και μάλλον δεν έλαβε γη.
Μείζον τραύμα
Κατά τη μετακίνηση στο νοσοκομείο
μικρογραφία|220x220εσ|Κατά τη διάρκεια μιας άσκησης έρευνας και διάσωσης του Αμερικάνικου Πολεμικού Ναυτικού παρέχονται οι οδηγίες για την κατάλληλη διασωλήνωση ατόμου με μείζον τραύμα. Η προνοσοκομειακή χρήση τεχνικών σταθεροποίησης βελτιώνει τις πιθανότητες ενός ατόμου να επιβιώσει κατά τη μετακίνηση στο πλησιέστερο νοσοκομείο.
Ο περιορισμός της κίνησης της σπονδυλικής στήλης με τη στερέωση του αυχένα με ένα αυχενικό κολάρο και την τοποθέτηση του ατόμου σε ένα φορείο - σανίδα ακινητοποίησης της σπονδυλικής στήλης έχει μεγάλη σημασία στο προνοσοκομειακό περιβάλλον. Σε αυτές τις περιπτώσεις, θα πρέπει επίσης να πληρούνται εξειδικευμένα κριτήρια, όπως η ηλικία και οι νευρολογικές παθήσεις για να είναι πιο αναγκαία η χρήση αυτών των μέσων. Παράλληλα, θα πρέπει να ελέγχεται γρήγορα η σοβαρή αιμορραγία με άμεση πίεση στο τραύμα και να εξετάζεται το ενδεχόμενο χρήσης αντιαιμορραγικών παραγόντων ή αιμοστατικών επιδέσμων εάν η αιμορραγία συνεχίζεται. Καταστάσεις όπως η επικείμενη απόφραξη των αεραγωγών, το διευρυνόμενο αιμάτωμα του αυχένα ή η απώλεια των αισθήσεων μπορεί να απαιτούν διασωλήνωση.
Πρέμυσλ Β΄ της Οπάβα
Βιογραφία
Σπούδασε θεολογία στα Πανεπιστήμια της Κρακοβίας και της Βιέννης. Στο δεύτερο έγραψε την αστρολογική πραγματεία Practice verissima domini ducis Przsenikonis data per dominum Petrum presbiterumde Oppavia Ludvico ad faciendam veram et perfectum lunam. Περί το 1455 επέστρεψε στο Βρόκλαβ, όπου έγινε μέλος τού Συλλόγου τού καθεδρικού από το 1446. Το 1462 ορίστηκε κοσμήτωρ στο ναό τού Τιμίου Σταυρού στο Βρόκλαβ.
Το 1464 διαφώνησε με τον ανιψιό του Ιωάννη Β΄ για την ιδιοκτησία τού Φούλνεκ. Το ίδιο έτος έπρεπε να παραιτηθεί από τη διεκδίκηση μέρους της Οπάβα, καθώς ο Γεώργιος του Πόντεμπραντυ αγόρασε όλο το δουκάτο από τους συγγενείς τού Πρέμυσλ Β΄. Ο ίδιος ωστόσο συνέχισε να χρησιμοποιεί τον τίτλο. Περί το 1465 έγινε αρχιμανδρίτης στο Βρόκλαβ. Το 1467 ο Ιάκωβος του Ρόζμμπερκ επίσκοπος τού Βρόκλαβ απεβίωσε και ο Πρέμυσλ Β΄ υπηρέτησε ως διοικητής της επισκοπής. Αν και ως υποψήφιος εθεωρείτο πιθανός διάδοχος, η θέση τού επισκόπου δόθηκε τελικά στον Ροδόλφο τού Ρύντεσαϊμ, που πιο πριν είχε υπηρετήσει ως απεσταλμένος τού πάπα (legatus) στη Βοημία και τη Γερμανία.
Μείζον τραύμα
Ενδονοσοκομειακή αντιμετώπιση
Η διαχείριση των ατόμων με μείζον τραύμα απαιτεί συχνά τη βοήθεια πολλών ειδικών στον τομέα της υγείας. Η συνεργασία επιτρέπει την ολοκλήρωση πολλών ενεργειών ταυτόχρονα. Γενικά, το πρώτο βήμα για τη διαχείριση του τραύματος είναι η πραγματοποίηση εξέτασης αξιολόγησης του αεραγωγού, της αναπνοής, της κυκλοφορίας και της νευρολογικής κατάστασης ενός ατόμου, όπως επίσης η αξιολόγηση της αυχενικής μοίρας της σπονδυλικής στήλης. Αφού ελεγχθούν οι άμεσες απειλές για τη ζωή, ένα άτομο είτε μεταφέρεται στο χειρουργείο για άμεση χειρουργική επέμβαση των τραυματισμών, είτε πραγματοποιείται μια πιο εις βάθος εξέταση.
Ενδοφλέβια υγρά
Μέχρι πρότινος, ενδοφλέβια υγρά μεγάλης ποσότητας χορηγούνταν σε άτομα που είχαν κακή αιμάτωση λόγω τραύματος. Η πρακτική αυτή εξακολουθεί να είναι κατάλληλη σε περιπτώσεις με μεμονωμένα τραύματα άκρων, θερμικά τραύματα ή τραύματα στο κεφάλι. Η χορήγηση, ωστόσο, πολλών υγρών χωρίς διάκριση φαίνεται να αυξάνει τον κίνδυνο θανάτου. Τα τρέχοντα στοιχεία υποστηρίζουν τον περιορισμό της χρήσης υγρών σε διαπεραστικά τραύματα του θώρακα και της κοιλιάς, επιτρέποντας την ύπαρξη της ήπιας υπότασης.
Πρέμυσλ Β΄ της Οπάβα
Πηγές
Κατηγορία:Οίκος των Πρεμυσλιδών
Μείζον τραύμα
Φάρμακα
μικρογραφία|Χειρουργική επέμβαση σε έναν πεζοναύτη που τραυματίστηκε από αυτοσχέδιο εκρηκτικό μηχανισμό (στρατόπεδο Τακαντούμ, Ιράκ). Στους ασθενείς με μείζον τραύμα χρησιμοποιείται η ενδοφλέβια μορφίνη ως αναλγητικό πρώτης γραμμής και η δόση προσαρμόζεται μέχρι την επαρκή ανακούφιση από τον πόνο. Εάν δεν υπάρχει η δυνατότητα ενδοφλέβιας χορήγησης, χρησιμοποιείται η ενδορρινική χορήγηση. Η κεταμίνη, ως αναλγητικό, μπορεί να χρησιμοποιηθεί δευτερευόντως. Σε άτομα με υποογκαιμικό σοκ και άτομα μεγαλύτερης ηλικίας η μορφίνη θα πρέπει να χρησιμοποιείται με προσοχή.
Χειρουργική επέμβαση
Η απόφαση εάν θα γίνει χειρουργική επέμβαση καθορίζεται από την έκταση της βλάβης και την ανατομική θέση του τραυματισμού. Πριν αποφασιστεί η αποκατάσταση θα πρέπει να ελέγχεται η αιμορραγία. Η χειρουργική επέμβαση ελέγχου βλάβης χρησιμοποιείται για τη διαχείριση μείζονος τραύματος στο οποίο υπάρχει ένας συνδυασμός μεταβολικής οξέωσης, υποθερμίας και υπότασης που, εάν δεν διορθωθεί, μπορεί να οδηγήσει σε θάνατο. Η κύρια γραμμή δράσης είναι η διάσωση της ζωής και των άκρων. Αργότερα, γίνεται προσπάθεια για την πλήρη σταθεροποίηση του ασθενούς.
Περίπου το 15% όλων των εισαχθέντων με τραύμα έχουν κοιλιακούς τραυματισμούς και περίπου το 25% αυτών απαιτούν διερευνητική χειρουργική επέμβαση. Η πλειονότητα των θανάτων από τραύμα που μπορούν να προληφθούν οφείλονται σε μη αναγνωρισμένη ενδοκοιλιακή αιμορραγία.
Παραπομπές
Κατηγορία:Τραυματισμοί Κατηγορία:Επείγοντα ιατρικά περιστατικά Κατηγορία:Τραυματολογία Κατηγορία:Οξύς πόνος
Call Me (τραγούδι, Blondie)
To Call Me είναι ένα τραγούδι new wave συγκροτήματος Blondie, το οποίο γράφτηκε από την Ντέμπι Χάρι και τον Τζιόρτζιο Μόροντερ. Το τραγούδι συμπεριλήφθηκε στο soundtrack της ταινίας του 1980, American Gigolo. Με την κυκλοφορία του σε single το τραγούδι έφτασε το νούμερο ένα των αμερικανικών Billboard Hot 100, όπου παρέμεινε για 6 εβδομάδες και αποτέλεσε το πιο επιτυχημένο single του σχήματος και το δεύτερο που φτάνει στο νούμερο 1. Το νούμερο 1 έφτασε και στα καναδικά charts και στα βρετανικά. Βάσει του Billboard, ήταν το πιο επιτυχημένο single για τη χρονιά του 1980, ενώ για το RPM τρίτο.
Εξωτερικοί σύνδεσμοι
Κατηγορία:Τραγούδια του 1980 Κατηγορία:Τραγούδια των Blondie Κατηγορία:Singles του 1980 Κατηγορία:Singles της Chrysalis Records Κατηγορία:Πολύγλωσσα τραγούδια Κατηγορία:Τραγούδια με φεμινιστικά μηνύματα Κατηγορία:Νούμερο 1 singles στα Billboard Hot 100 Κατηγορία:Τραγούδια γραμμένα για ταινίες
Πρωτάθλημα καλαθοσφαίρισης Γ΄ εθνικής κατηγορίας ανδρών 2015-2016
Το Πρωτάθλημα Γ' Εθνικής Κατηγορίας Ανδρών της περιόδου 2015-16 αποτελεί την 29η διοργάνωση από τη δημιουργία της Γ' Εθνικής Κατηγορίας. Διοργανώτρια αρχή είναι η Ελληνική Ομοσπονδία Καλαθοσφαίρισης και οι ομάδες που διαγωνίζονται σε αυτό έχουν τη νομική μορφή ερασιτεχνικών σωματείων.
Προκριματική φάση
Βάσει προκήρυξης, οι Πρωταθλητές των Τ.Ε. Λέσβου, Τ.Ε. Σάμου, Τ.Ε. Χίου, Τ.Ε. Δωδεκανήσου και Ε.Σ.Κ. Κυκλάδων του προηγούμενου έτους αναμετρήθηκαν μεταξύ τους, ο καθένας με όλους σε ένα γύρο, ώστε η ομάδα με τα καλύτερα αποτελέσματα να ανέλθει στο Πρωτάθλημα της Γ' Εθνικής Κατηγορίας.Ο πρωταθλητής Τ.Ε. Λέσβου, ΑΠΣ Παπάδος Γέρας δήλωσε ότι δεν θα συμμετέχει.Το πρόγραμμα και τα αποτελέσματα διαμορφώθηκαν ως εξής: Μέσω της διαδικασίας αυτής, ο Πρωταθλητής της Ε.Σ.Κ. Κυκλάδων, Πανναξιακός ΑΟΝ, κέρδισε το δικαίωμα ανόδου.
Οι αγώνες έγιναν στο κλειστό του Έσπερου
Τετάρτη 24 Ιουνίου
ΜΑΣ Όμηρος Καλλιμασιάς-ΑΣ Αναγγένηση Σάμου 62-58
Πανναξιακός ΑΟΝ-ΑΣΚ Ιπποκράτης 80-68
Πέμπτη 25 Ιουνίου
ΑΣΚ Ιπποκράτης-ΑΣ Όμηρος Καλλιμασιάς 77-50
ΑΣ Αναγέννηση Σάμου-Πανναξιακός ΑΟΝ 78-77
Παρασκευή 26 Ιουνίου
Πανναξιακός ΑΟΝ-ΑΣ Όμηρος Καλλιμασιάς 79-53
ΑΣ Αναγέννηση Σάμου-ΑΣΚ Ιπποκράτης 67-73
Συμμετέχοντες
Δικαίωμα συμμετοχής είχαν 56 ομάδες χωρισμένες σε 4 ομίλους των 14 ομάδων:
1ος όμιλος:ΑΟ Απόλλων Αρχαίας Κορίνθου,ΑΓΕ Ζακύνθου,ΑΓΣ Κεραυνός Αιγίου,ΑΟ Γλαύκος,ΓΣ Χαρίλαος Τρικούπης Μεσ.,Οίαξ ΑΟ Ναυπλίου,Σπαρτιατικός ΓΣ,ΑΕ Πεντέλης,Α.Σ. Νίκη Αμαρουσίου,Μανδραϊκός ΑΟ,ΓΣ Απόλλων,ΑΕ Ικάρου Καλλιθέας,ΦΕΑ ΝΦ ΝΧ,Πόλις ΑΣ Καλλιθέας
3ος όμιλος:ΑΟ Αγρινίου,ΓΑΣ Μελίκης,ΑΣ Διόσκουροι Κοζάνης,ΑΟ Μεταμόρφωση Βόλου,ΑΣ Καρδίτσας,ΦΟ Πρωτέας Γρεβενών,Ηρακλής ΑΣ Κοζάνης,ΓΣ Σιάτιστας,Ερμής Αγιάς,Εύαθλος Μακεδόνες Πολ.,ΓΣΚ Λασσάνης,ΑΠΣ Πτολεμαϊδας,Α.Π.Σ. Αίας Ευόσμου,ΑΣ Μακεδονικός
4ος όμιλος:Ορφέας Νέου Σκοπού Σερρών,ΑΟΚ Ίκαροι Σερρών,ΜΠΑΣ Αγία Βαρβάρα Καβάλας,ΓΣ Ελευθερούπολης,ΜΓΣ ΑΕ Κομοτηνής,ΑΟ Γαλάτιστας,ΑΠΣ Ασπίς Ξάνθης,ΓΑΣ Κομοτηνή,ΑΣΑΑ Ζέφυρος 02,ΚΑΟ Σταυρούπολης,ΓΑΣ Χαλκηδόνας,ΚΓ Γέφυρας,ΒΑΟ,ΧΑΝΘ
Έγιναν οι παρακάτω αλλαγές:
ΑΓΕ Ζακύνθου:Αποσύρθηκε από το πρωτάθλημα για οικονομικούς λόγους. Αντικαταστάθηκε από τον ΑΟ Ακράτας
Α.Σ. Νίκη Αμαρουσίου.Ανέβηκε στην Β εθνική σαν επιλαχούσα.Αντικαταστάθηκε από την ΕΣΚΔ Ν. Ιωνία μετά την άρνηση του Χαλανδρίου.
2ος όμιλος
ΑΣ Αρχάγγελοι «Αγ. Θεοδ.».Αποσύρθηκαν για οικονομικούς λόγους. Στην θέση τους ο ΑΣΚ Ιπποκράτης.
3ος όμιλος
ΑΟ Αγρινίου.Ανέβηκε στην Β σαν επιλαχών.Αντικαταστάθηκε από τον ΑΓΣΙ
ΑΟ Μεταμόρφωση Βόλου.Αποχώρησε μετά την τρίτη αγωνιστική.Τα αποτελέσματα δεν λαμβάνονται υπόψιν στον βαθμολογικό πίνακα.
Ηρακλής ΑΣ Κοζάνης.Αποχώρησε μετά την τρίτη αγωνιστική.Τα αποτελέσματα δεν λαμβάνονται υπόψιν στον βαθμολογικό πίνακα.
ΓΣΚ Λασσάνης.Δεν δήλωσε συμμετοχή.Αντικαταστάθηκε από τον 5ο Αριστοτέλη Φλώρινας.
4ος όμιλος
ΚΑΟ Σταυρούπολης.Απορροφήθηκε από τον ΑΟ Αρετσού Καλαμαριάς.
Κανονική Περίοδος
Το πρωτάθλημα διεξήχθη σε 4 ομίλους,2 του βορρά και 2 του νότου.Οι δυο πρώτες ομάδες κάθε ομίλου κέρδισαν την άνοδο στην Β εθνική ενώ οι τέσσερις τελευταίες κάθε ομίλου υποβιβάστηκαν στις τοπικές ενώσεις.Μπαράζ προτεραιότητας έγιναν μεταξύ των τρίτων και τέταρτων ομάδων σε περίπτωση που υπήρχαν κενές θέσεις.
1ος όμιλος
Βαθ2 = Βαθμοί στους μεταξύ τους αγώνες
Διαφ2 = Πηλίκο πόντων Επίθεσης/Αμυνας στους μεταξύ τους αγώνες (σε περίπτωση διπλής ισοβαθμίας)
Διαφ3 = Πηλίκο πόντων Επίθεσης/Αμυνας στο πρωτάθλημα (σε περίπτωση τριπλής ισοβαθμίας)
2ος όμιλος
ΑΟΝΑ ΗΡΟΔΟΤΟΣ : -2 ΒΑΘΜΟΙ
Βαθ2 = Βαθμοί στους μεταξύ τους αγώνες
Διαφ2 = Πηλίκο πόντων Επίθεσης/Αμυνας στους μεταξύ τους αγώνες (σε περίπτωση διπλής ισοβαθμίας)
Διαφ3 = Πηλίκο πόντων Επίθεσης/Αμυνας στο πρωτάθλημα (σε περίπτωση τριπλής ισοβαθμίας)
3ος όμιλος
Βαθ2 = Βαθμοί στους μεταξύ τους αγώνες
Διαφ2 = Πηλίκο πόντων Επίθεσης/Αμυνας στους μεταξύ τους αγώνες (σε περίπτωση διπλής ισοβαθμίας)
Διαφ3 = Πηλίκο πόντων Επίθεσης/Αμυνας στο πρωτάθλημα (σε περίπτωση τριπλής ισοβαθμίας)
4ος όμιλος
ΓΑΣ ΧΑΛΚΗΔΟΝΑΣ (-3 βαθμοί)
Βαθ2 = Βαθμοί στους μεταξύ τους αγώνες
Διαφ2 = Πηλίκο πόντων Επίθεσης/Αμυνας στους μεταξύ τους αγώνες (σε περίπτωση διπλής ισοβαθμίας)
Διαφ3 = Πηλίκο πόντων Επίθεσης/Αμυνας στο πρωτάθλημα (σε περίπτωση τριπλής ισοβαθμίας)
Πηγή: Βαθμολογία και Πρόγραμμα Πρωταθλημάτων στην επίσημη ιστοσελίδα της ΕΟΚ
Μπαράζ προτεραιότητας
Τα μπαράζ έγιναν μεταξύ τεσσάρων ζευγαριών.Αυτά είναι οι δυο τρίτοι και οι δυο τέταρτοι σε νότο και βορρά.Οι αγώνες έγιναν στις 8 Μαίου 2016
Γήπ. Ακράτας ΓΣ Χαρίλαος Τρ.-ΑΟ Τρίτων 77-70
Γήπ. Παπάγου ΑΕ Πεντέλης-ΚΑΠ 77-85
Μίκρας ΑΣ Διόσκουροι Κοζ.-ΑΟΚ Ίκαροι Σερρών 73-86
Μίκρας ΑΠΣ Αίας Ευόσμου-ΧΑΝΘ 57-63
Μπαράζ παραμονής
Δεν δόθηκε μπαράζ παραμονής μεταξύ του ΑΟ Γλαύκου και του Έσπερου Λαμίας εξαιτίας του υποβιβασμού του ΟΦΗ από την Α2 στην Γ εθνική και την κάλυψη του κενού που δημιουργήθηκε.
Ιωάννης Α΄ της Οπάβα-Ράτιμπορ
Ο Ιωάννης Α΄, τσεχ. Jan I. (π. 1322 - π. 1381) από τον Οίκο των Πρεμυσλιδών ήταν δούκας τού Ράτσιμπορς (1365-81). Στην αρχή ήταν δούκας της Οπάβα μαζί με τους τρεις αδελφούς του (1367-77), μετά μόνο στο Κρνοβ και Μπρούνταλ (1377-81).
Βιογραφία
Ήταν ο πρωτότοκος γιος τού Νικολάου Β΄ δούκα της Οπάβα & Ράτσιμπορς (γερμαν. Ράτιμπορ) και της 1ης συζύγου του Άννας των Πιαστ-Σιλεσίας, κόρης τού Πσέμυσλαφ δούκα τού Ράτσιμπορς (πολων. Ρατσίμπους).
Ο Λέσεκ δούκας τού Ράτσιμπορς, αδελφός της Άννας και τελευταίος από τον Οίκο του δούκας τού Ράτσιμπορς, απεβίωσε το 1336 χωρίς απογόνους και το δουκάτο επέστρεψε στο στέμμα της Βοημίας. Τότε ο Ιωάννης της Βοημίας το παραχώρησε ως αμοιβή στον υποστηρικτή του Νικόλαο Β΄. Έτσι το κληρονόμησε ο μόνος γιος του από την Άννα, ο Ιωάννης Α΄. Όταν απεβίωσε ο Νικόλαος Β΄ το 1365, ο Ιωάννης Α΄ και ο αδελφός του Νικόλαος Γ΄ της Οπάβα (από τον 2ο γάμο τού πατέρα τους) που ήταν ενήλικοι, ανέλαβαν την κηδεμονία των μικρότερων Βεντσεσλάου Α΄ και Πρέμυσλ Α΄ (από τον 3ο γάμο).
Έπειτα από διαφωνίες, η Οπάβα διαιρέθηκε το 1367 και το 1377, που ενηλικιώθηκαν οι δύο μικρότεροι, έγινε νέα μοιρασιά. Ο Ιωάννης Α΄ έλαβε επιπλέον το Κρνοβ και Μπρούνταλ από την Οπάβα, ο Νικόλαος Γ΄ το Γκλουμπτσύτσε και οι δύο μικρότεροι το υπόλοιπο της Οπάβα από κοινού. Το 1381 απεβίωσε ο Βεντσέσλαος Α΄ και το μερίδιό του περιήλθε στον Πρέμυσλ Α΄. Το 1394 απεβίωσε και ο Νικόλαος Γ΄ και τον κληρονόμησε επίσης ο Πρέμυσλ Α΄.
Ο Ιωάννης Α΄ το 1372 έδωσε στην πόλη της Οπάβα τα δικαιώματα που είχε το Μαγδεβούργο. Λόγω οικονομικών δυσκολιών, πώλησε το Μικόλοβ και το Πλεσς στον Βλαδίσλαο Β΄ δούκα τού Οπόλε το 1375. Ο γιος του Ιωάννης Β΄ κατάφερε μετά να τα αγοράσει, έτσι η ιδιοκτησία επέστρεψε στην κυριότητά τους.
Οικογένεια
Νυμφεύτηκε το 1361 την Άννα των Πιαστ-Σιλεσίας, κόρη τού Ερρίκου Ε΄ δούκα τού Γκλόγκουφ & Ζαγκάν και είχε τέκνα:
Πηγές
Κατηγορία:Οίκος των Πρεμυσλιδών
Σόνια Γίοντσεβα
Η Σόνια Γίοντσεβα (Соня Йончева; γεννημένη στις 25 Δεκεμβρίου 1981) είναι Βουλγάρα σοπράνο όπερας.
Νεανικά χρόνια
Η Σόνια Γίοντσεβα γεννήθηκε στο Πλόβντιβ της Βουλγαρίας. Από τα 6 της «δούλευε», σύμφωνα με δικά της λόγια από συνέντευξή της στο Metropolis. Σπούδασε πιάνο και φωνή στην Εθνική Σχολή Μουσικής και Χορού στο Πλόβντιβ. Κατά τη διάρκεια της εφηβείας της, παρουσίαζε μια βουλγαρική τηλεοπτική εκπομπή για τη μουσική. Κέρδισε αρκετούς μουσικούς διαγωνισμούς στη Βουλγαρία το 2000 και το 2001, συμπεριλαμβανομένης μιας κοινής νίκης με τον αδελφό της ως "Τραγουδιστές της Χρονιάς 2000" στον διαγωνισμό "Hit-1" που διοργάνωσε και παρήγαγε η Εθνική Τηλεόραση της Βουλγαρίας.
Έκανε σπουδές για προχωρημένους στο κλασικό τραγούδι με την Ντανιέλε Μπορστ στο Κονσερβατόριο της Γενεύης και απέκτησε το μεταπτυχιακό της το 2009.
Καριέρα
Η Γίοντσεβα ήταν προσκεκλημένη να συμμετάσχει στην ακαδημία "Jardin des Voix" του Γουίλιαμ Κρίστι για νέους τραγουδιστές το 2007. Συνέχισε να δουλεύει στο μπαρόκ ρεπερτόριο με τον Κρίστι, αλλά και με την Εμμανουέλα Χάιμ.
Η Γίοντσεβα ήταν η πρώτη γυναίκα νικήτρια του διαγωνισμού Operalia το 2010 και του ειδικού βραβείου CulturArte. Τον Μάιο του 2011, υποδύθηκε την Κλεοπάτρα σε μια συμπαραγωγή του Ιούλιου Καίσαρα από το Atelier lyrique de Tourcoing και Opéra de Reims, παραστάσεις των οποίων πραγματοποιήθηκαν επίσης στη Βασιλική Όπερα των Βερσαλλιών. Τον Ιούνιο εμφανίστηκε στο L'elisir d'amore ως Αντίνα ως μέρος του Festival Nuits Musicales Sainte Victoire στο Πεϊνιέρ.
Το ντεμπούτο της στη Μετροπόλιταν Όπερα έγινε τον Νοέμβριο του 2013 όταν έπαιξε ως Γκίλντα στο Ριγκολέττο, πριν από το προκαθορισμένο επίσημο ντεμπούτο της. Το 2014 στο Μετ, τραγούδησε το ντεμπούτο της στη σκηνή ως Μιμί (Λα Μποέμ) τον Νοέμβριο και μοιράστηκε το ρόλο της Βιολέττας (Τραβιάτα) τον Δεκέμβριο. Το 2015 εμφανίστηκε ως Δειδαιμόνα στην παραγωγή της εναρκτήριας σεζόν του Οθέλου στη Μετροπόλιταν Όπερα και τον Σεπτέμβριο του 2016 έκανε το ντεμπούτο της ως Νόρμα στη Βασιλική Όπερα του Λονδίνου, όπου τραγούδησε την Αντωνία στο Τα παραμύθια του Χόφμαν τον Νοέμβριο του ίδιου έτους.
Τον Ιούνιο του 2017 έκανε το ντεμπούτο της στη Σκάλα του Μιλάνου ως Μιμί στο Λα Μποέμ. Έκανε το ντεμπούτο της στον ομώνυμο ρόλο της Τόσκα του Πουτσίνι στη Μετροπόλιταν Όπερα για τη σεζόν 2017/18 με μεγάλη επιτυχία από τους κριτικούς. Η Γίοντσεβα σημείωσε ρεκόρ ως η πρώτη τραγουδίστρια που εμφανίστηκε σε πρωταγωνιστικούς ρόλους σε τρεις κινηματογραφικές μεταδόσεις της Μετροπόλιταν Όπερα σε μία σεζόν (Τόσκα, Μιμί στο Λα Μποέμ και Λουίζα Μίλλερ τη σεζόν 2017/18). Άλλα ντεμπούτο ρόλων τη σεζόν 2017/18 περιλαμβάνουν τη Λουίζα Μίλλερ στη Μετροπόλιταν Όπερα και την Ελισάβετ του Βαλουά στο Δον Κάρλος στην Όπερα του Παρισιού. Για το ντεμπούτο της ως Imogene στο Ο πειρατής του Μπελίνι στη Σκάλα του Μιλάνου τον Ιούνιο του 2018, την πρώτη παραγωγή αυτής της όπερας μετά από μια θρυλική παράσταση του 1958 με τη Μαρία Κάλλας ως Imogene, ο Τύπος διακήρυξε ότι η ερμηνεία της «σίγουρα θα οδηγούσε τη Γίοντσεβα να μπαίνει στην αίθουσα  της φήμης της Σκάλας δίπλα στην Κάλλας». Το καλοκαίρι του 2018 η Γίοντσεβα τραγούδησε τον ρόλο της Ποππέα στο Η στέψη της Ποππαίας στο Φεστιβάλ του Σάλτσμπουργκ.
Η Γίοντσεβα ξεκίνησε τη σεζόν 2018/19 ερμηνεύοντας τον ομώνυμο ρόλο της Μήδειας σε μια παράσταση στην Κρατική Όπερα του Βερολίνου υπό τη διεύθυνση του Ντάνιελ Μπάρενμποϊμ. Άλλες παραστάσεις το 2018/19 περιελάμβαναν τη Δεισδαιμόνα στο Οθέλλο του Βέρντι και το ομώνυμο μέρος του Ιολάντα στη Μετροπόλιταν Όπερα, τη Δεισδαιμόνα σε μια νέα παραγωγή για την Αίθουσα Συναυλιών Μπάντεν-Μπάντεν και στη Φιλαρμονική του Βερολίνου καθώς και την Τόσκα στη Κρατική Όπερα του Βερολίνου.
Την άνοιξη του 2019, η Σόνια Γίοντσεβα ανακοίνωσε ότι περίμενε το δεύτερο παιδί της το ερχόμενο φθινόπωρο με αποτέλεσμα να μην εμφανιστεί από τα μέσα Ιουλίου έως τον Νοέμβριο του 2019. Επέστρεψε στη σκηνή για τις συναυλίες του Πουτσίνι Γκαλά στην Elbphilharmonie στο Αμβούργο, στην αίθουσα Τσαϊκόφσκι στη Μόσχα και στη Σόφια. Τη σεζόν 2019/20, ερμήνευσε τη Μιμί στο Λα Μποέμ στη Βασιλική Όπερα του Λοινδίνου Covent Garden, τον πρωταγωνιστικό ρόλο της Μήδειας στην Κρατική Όπερα του Βερολίνου και ως Imogene στο Ο Πειρατής  στο Τεάτρο Ρεάλ στη Μαδρίτη. Αρκετά σημαντικά ντεμπούτα ρόλων στη σεζόν 2019/20 και 2020/21 χρειάστηκε να ακυρωθούν λόγω της πανδημίας COVID-19, ανάμεσά τους η πρώτη της Μανόν Λεσκώ, η Λεονόρα στο Τροβατόρε και η Ρουσάλκα στη Μετροπόλιταν Όπερα καθώς και η Φεντόρα στη Σκάλα του Μιλάνου.
Την Άνοιξη του 2020, η Γιόντσεβα επέστρεψε στη σκηνή μετά το πρώτο ευρωπαϊκό lockdown ως σοπράνο σολίστ της 9ης Συμφωνίας του Λούντβιχ βαν Μπετόβεν στο Victoria Hall της Γενεύης, τηλεοπτική μετάδοση από την Arte. Συμμετείχε επίσης στην έκδοση του 2020 Le Concert de Paris μπροστά από τον Πύργο του Άιφελ στο Παρίσι, ερμήνευσε τον ομώνυμο ρόλο της Τραβιάτα στο Μουσικό Μάιο στη Φλωρεντία και εμφανίστηκε σε συναυλία στο Φεστιβάλ του Σάλτσμπουργκ, στην Αρένα της Βερόνας, στη Λούκα και Καζέρτα.
Τον Ιούνιο του 2020, η Γίοντσεβα ανακοίνωσε τη δημιουργία της νεογέννητης εταιρείας της SY11 και μια γκαλά συναυλία, που διοργάνωσε η εταιρεία για τον Αύγουστο στο Ρωμαϊκό Θέατρο της Φιλιππούπολης.
Το καλοκαίρι του 2020, η Σόνια Γίοντσεβα και η Rolex ανακοίνωσαν μια σειρά συναυλιών, για να βοηθήσουν τους μουσικούς, που επλήγησαν από την πανδημία και τις συνεχιζόμενες ακυρώσεις. Η Γιόντσεβα ήταν οικοδέσποινα της συναυλίας "Perpetual Music" στην Κρατική Όπερα του Βερολίνου τον Σεπτέμβριο, στην οποία συμμετείχαν 14 τραγουδιστές και οργανοπαίκτες.
Οι αρραβώνες μέχρι το τέλος του 2020 περιελάμβαναν σόλο συναυλίες για την έναρξη της σεζόν της Φιλαρμονικής Würth και της Συμφωνικής Ορχήστρας της Αμβέρσας, τον ομώνυμο ρόλο της Τόσκα στην Κρατική Όπερα της Βαυβαρίας, το Season Inauguration Gala A Δείτε ξανά τα αστέρια της Σκάλας του Μιλάνου και μια χριστουγεννιάτικη συναυλία φιλοξενείται από τον Γερμανό πρόεδρο Φρανκ-Βάλτερ Σταϊνμάιερ και τηλεοπτική μετάδοση από το ZDF.
Η Σόνια Γίοντσεβα ξεκίνησε το έτος 2021 πρωταγωνιστώντας στη σειρά συναυλιών συνεχούς ροής "Met Stars Live in Concert" της Μετροπόλιταν Όπερα, που την είδε να τραγουδά άριες και τραγούδια από το Αβαείο Schussenried στη Γερμανία. Στη γαλλική τηλεόραση, εμφανίστηκε στο "Fauteils d'Orchestre" στο France 5, προτού ξεκινήσει μια σειρά από ρεσιτάλ και συναυλίες σε ολόκληρη την Ισπανία, που την έφεραν στη Βαλένθια, το Μπιλμπάο και τη Μαδρίτη, όπου έκανε την πρώτη της συναυλία Θαρθουέλα στο Τεάτρο ντε λα Θαρθουέλα. Με το NOSPR με επικεφαλής τον σύζυγό της Ντομίνγκο Χιντογιάν, η Γίοντσεβα τραγούδησε τον Ανρί Ντουπάρκ "L'Invitation Au Voyage" στο Κατοβίτσε, πριν πρωταγωνιστήσει στον ομώνυμο ρόλο της Τόσκα στην Κρατική Όπερα της Βιέννης. Τον Ιούνιο, συμμετείχε στο γκαλά "Musiques en Fête" στο Chorégies d'Orange, τηλεοπτική μετάδοση από το France 3. Η πολυάσχολη καλοκαιρινή σεζόν της Σόνια Γίοντσεβα περιελάμβανε επίσης τη Στεφάνα στο Ουμπέρτο Τζορντάνο, το σπάνιο Σιβηρία στο Μουσικό Μάιο στη Φλωρεντία, μια παραγωγή της Τραβιάτα στην Αρένα της Βερόνας, που ηχογραφήθηκε για τηλεοπτικές εκπομπές σε ZDF και 3sat, ρεσιτάλ και συναυλίες στην Τουλούζη, Μόναχο, Βάδη- Μπάντεν, Λιουμπλιάνα, Μονπελιέ, Σόφια, Βουκουρέστι και το Φεστιβάλ του Σάλτσμπουργκ.
Βραβεία και τιμές
Η Γίοντσεβα είναι καλλιτέχνης της Rolex και ονομάστηκε Καλλιτέχνης της Χρονιάς για το 2017 από το Medici.tv. Είναι επίσης νικήτρια του Βραβείου Αναγνωστών 2019 των Διεθνών Βραβείων Όπερας. Το 2021, η Γίοντσεβα έλαβε μια σειρά διακρίσεων: ονομάστηκε επίτιμος πολίτης της γενέτειράς της Φιλιππούπολης και έλαβε το σημαντικότερο βραβείο κλασικής μουσικής της Γερμανίας Opus Klassik ως «Τραγουδίστρια της Χρονιάς» για το σόλο άλμπουμ της «Rebirth».
Κέρδισε το βραβείο Νέος Καλλιτέχνης της Χρονιάς (Nachwuchskünstler/-in des Jahres) το 2015 Echo Klassik. Το 2016 τιμήθηκε με το παράσημο των Αγίων Κυρίλλου και Μεθοδίου για την «προσφορά της στον χώρο της τέχνης». Ήταν ένας από τους παραλήπτες των 13ων ετήσιων βραβείων Opera News. Της απονεμήθηκε το Βραβείο της Χρονιάς από το Círculo Críticos de Arte de Chile για το ρεσιτάλ της στο Teatro del Lago. Από τον Νοέμβριο του 2021, η Σόνια Γίοντσεβα είναι Πρέσβειρα της UNICEF για τη Βουλγαρία, υπερασπιζόμενη τα δικαιώματα των παιδιών.
Προσωπική ζωή
Η Γίοντσεβα παντρεύτηκε τον Βενεζουελανό μαέστρο Ντομίνγκο Χιντογιάν τον Ιούλιο του 2014 και ζουν στο καντόνι Βω της Ελβετίας. Το ζευγάρι έχει έναν γιο, τον Ματέο, που γεννήθηκε στις 6 Οκτωβρίου 2014. Τον Οκτώβριο του 2019 γεννήθηκε η κόρη τους Σοφία. Ο μικρότερος αδερφός της Μάριν Γιόντσεφ είναι πρώην τραγουδιστής της ροκ και τώρα εμφανίζεται σε συναυλίες όπερας δίπλα στην Γιόντσεβα.
Παραπομπές
Κατηγορία:Βούλγαροι τραγουδιστές όπερας
Καρατζάς Τροιζήνας
Ο Καρατζάς είναι χωριό στον δήμο Τροιζηνίας, στην περιφερειακή ενότητα Νήσων της περιφέρειας Αττικής. Σύμφωνα με την απογραφή του 2011, ο Καρατζάς έχει 287 κατοίκους. Είναι κτισμένος σε υψόμετρο 300 μέτρων στους ανατολικούς πρόποδες του Ορθολιθίου. Απέχει 6,5 χιλιόμετρα από το Άνω Φανάρι.
Ιστορικά στοιχεία
Στην περιοχή του Καρατζά έχουν εντοπιστεί αρχαία λείψανα, όπως ο λεγόμενος τάφος του Ευαγόρα. Στη θέση Χώριζα σώζονται ερείπια μικρού μεσαιωνικού οχυρού. Το χωριό παλαιότερα βρισκόταν στον δρόμο προς Κρανίδι, όμως καταστράφηκε επί Τουρκοκρατίας. Το όνομα του χωριού έχει τουρκική προέλευση, από τις λέξεις καρά και αντζά, που σημαίνουν μαύρος σκύλος. Το χωριό συμμετείχε στην αντίσταση εναντίον των Γερμανών, οπότε οι Γερμανοί στις 5 Ιουνίου 1944 εκτέλεσαν στον ξεροπόταμο στη θέση Νιχώρι 23 κατοίκους του χωριού ηλικίας 18 με 55 ετών.
Ο Καρατζάς το 1834 προσαρτήθηκε στον δήμο Δρυόπης, στον οποίο παρέμεινε μέχρι το 1912, οπότε και προσαρτήθηκε στην κοινότητα Άνω Φαναρίου. Με το ΦΕΚ 119Α - 07/06/1966 ορίστηκε έδρα ομώνυμης κοινότητας, η οποία διατηρήθηκε μέχρι το 1997, οπότε και με το πρόγραμμα Καποδίστριας εντάχθηκε στον δήμο Τροιζήνας και το 2010, με το πρόγραμμα Καλλικράτης, στον δήμο Τροιζηνίας.
Πληθυσμιακή πορεία
Η πορεία του πληθυσμού σύμφωνα με τις απογραφές:
Σημεία ενδιαφέροντος
Στον Καρατζά λειτουργεί νηπιαγωγείο και δημοτικό σχολείο και διαθέτει περιφερειακό ιατρείο. Η κεντρική εκκλησία του χωριό είναι αφιερωμένη στον Άγιο Σεραφείμ και στην πλατεία μπροστά από την είσοδό της βρίσκεται ηρώο για τους εκτελεσθέντες από τους Γερμανούς κατοίκους του χωριού. Στον Καρατζά έχει κατασκευστεί λιμνοδεξαμενή χωρητικότητας 400.000 κυβικών μέτρων.
Παραπομπές
Κατηγορία:Χωριά του νομού Αττικής Κατηγορία:Δήμος Τροιζηνίας
Κουνούπι (νησίδα) Αργολίδας
Παραπομπές
κατηγορία:νησιά του Αργοσαρωνικού Κατηγορία:Ελληνικές βραχονησίδες
Χόρχε Πατσέκο Αρέκο
Ο Χόρχε Πατσέκο Αρέκο (ισπαν. Jorge Pacheco Areco, 9 Απριλίου 1920 – 29 Ιουλίου 1998) ήταν Ουρουγουανός πολιτικός, μέλος του Κόμματος Κολοράδο, που διετέλεσε Πρόεδρος της Ουρουγουάης από τις 6 Δεκεμβρίου 1967 μέχρι την 1η Μαρτίου 1972.
Πριν την προεδρία
Ο Πατσέκο Αρέκο γεννήθηκε στο Μοντεβιδέο και εντάχθηκε στο Κόμμα Κολοράδο στα τέλη της δεκαετίας του 1950 και εκλέχθηκε βουλευτής για πρώτη φορά το 1962.
Ο Πρόεδρος Όσκαρ Ντιέγο Χεστίδο τον επέλεξε ως αντιπρόεδρο της Ουρουγουάης το 1967, σε μια θέση που αναβίωσε μετά από πολλά έτη. Ο Πατσέκο ήταν μόλις ο έκτος άνθρωπος που ανέλαβε το αξίωμα του αντιπροέδρου της χώρας στην ιστορία (το αξίωμα χρονολογείται από το 1934).
Προεδρική θητεία (1967-1972)
Η θέση του αντιπροέδρου έδειξε τη χρησιμότητά της στις 6 Δεκεμβρίου 1967, όταν ο Χεστίδο πέθανε μετά από λίγους μόνο μήνες στην προεδρία και ο Πατσέκο τον διαδέχθηκε ακαριαία ως Πρόεδρος της χώρας, χωρίς να μεσολαβήσει κενό εξουσίας.